Ya dende antigo en aragonés aumentó la sonorización, común con atras luengas neolatinas vicinas, y se sabe que en qualques zonas i heba participios en -ado, -ada. En o sieglo XII, quan en Aragón s'escribiba només que en latín con elementos romances, os elementos romances presentaban alternancias de -ato y -ado. As dos formas son igualment chenuínas en aragonés, y a segunda se diferenciaría d'a homofona en castellán medieval que en aragonés ixa -d- sería oclusiva como en rader, peduco y atras parabras patrimonials y mientres que en castellán yera fricativa y con tendencia a perder-se (tendencia documentada en castellán medieval y que s'observa encara en castellán actual y catalán valencián y tortosín actualment la cremaa). Ye posible que la zona orichinal d'os participios en -ato, -ito correspondese aproximadament a la zona a on se documenta a palabra "forato", (o participio fosilizau de l'antigo verbo forar), que se siente tanto en aragonés central como en gran part d'o semontanés.